b'\n_START_ARTICLE_\nDivji ribon\n_START_SECTION_\nOpis\n_START_PARAGRAPH_\nDivji ribon je rde\xc4\x8de rjava riba, ki \xc5\xbeivi v jatah v globinah do 70 m globoko, kjer dan pre\xc5\xbeivlja delno zakopan v mulj ali pesek, v mraku in pono\xc4\x8di pa prihaja v plitvej\xc5\xa1o vodo, kjer i\xc5\xa1\xc4\x8de hrano na morskem dnu. Prehranjuje se z raznimi talnimi nevreten\xc4\x8darji, \xc5\xa1koljkami in majhnimi rakci. Odrasle ribe lahko dose\xc5\xbeejo 36 cm v dol\xc5\xbeino, tehtajo pa lahko do pol kilograma. Drsti se v avgustu in septembru.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nDivji ribon je raz\xc5\xa1irjen po vzhodnem Atlantiku od Biskajskega zaliva do Senegala, zadr\xc5\xbeujejo pa se tudi okoli Kanarskih in Zelenortskih otokov ter v vodah Madeire. Pogosta vrst aje tudi v Srezoemskem morju ter v Jadranu. Redkeje se pojavlja v vodah Velike Britanije in Danske._NEWLINE_Med sladokusci velja za prvovrstno ribo, ki pa se le redko znajde v ribarnicah.'